
转讜住驻讜转



 讗讘谉 讛讬转讛 诇驻谞讬 讛诪谞讜专讛. 诪砖谞讛 讛讬讗 讘诪住讻转 转诪讬讚 (驻''讙 诪''讟). 诪''专: 住讬诇讜拽讜 讻住讬讚讜专讜. 讜诇诪''讚 讗讬谉 转谞讜专 诪拽讚砖 (诇拽诪谉 讚祝 爪讛:) 诇讗 讛讬讛 讞诐 讘砖注转 住讬讚讜专讜 讗诇讗 讻诇讜诪专 专讱. 诪''专: 讛讻讗 讻转讬讘 讻诪砖驻讟讜 讜讛转诐 讻转讬讘 讻转讘谞讬转诐. 讜讗诐 转讗诪专 讙讘讬 诪砖讻谉 谞诪讬 讻转讬讘 讻讻诇 讗砖专 讗谞讬 诪专讗讛 讗讜转讱 讗转 转讘谞讬转 讛诪砖讻谉 讜讗转 转讘谞讬转 讻诇 讻诇讬讜 讜讬''诇 讚讛讻讗 诇讗 讻转讬讘 讘讛专 讜讛转诐 讻转讬讘 讘讛专 讚诪砖诪注 砖诪谉 讛砖诪讬诐 讬专讚讜 诇诪砖讛 注诇 讛讛专. 诪''专: 砖诇砖讛 讚讘专讬诐 讛讬讜 拽砖讬谉 诇讜 诇诪砖讛 讻讜'. 讜讗诐 转讗诪专 讜诇讬讞砖讜讘 谞诪讬 讛讛讬讗 讚讗诇讜 讟专讬驻讜转 (讞讜诇讬谉 讚祝 诪讘.) 讚讗诪专 讜讝讗转 讛讞讬讛 讗砖专 转讗讻诇讜 诪诇诪讚 砖转驻住 讛拽讘''讛 讻诇 诪讬谉 讜诪讬谉 讜讛专讗讛 诇讜 诇诪砖讛 讜讗诪专 诇讜 讝讗转 讗讻讜诇 讜讝讗转 诇讗 转讗讻诇 讜讬砖 诇讜诪专 讚诇讗 讞砖讬讘 讗诇讗 讛讱 讚讻转讬讘 讝讛 讜讬砖 诇转诪讜讛 讚诇讗 讞砖讬讘 诪讞爪讬转 讛砖拽诇 讚讻转讬讘 讝讛 讬转谞讜 讜讗诪专讬谞谉 (砖拽诇讬诐 讚祝 讙 讜诪''专) 讻诪讬谉 诪讟讘注 砖诇 讗砖 讛专讗讛讜 诇诪砖讛 讜讬砖 诇讜诪专 讚诇讗 砖讬讬讱 讛转诐 谞转拽砖讛 讗诇讗 诪砖讜诐 讚诇讗 讛讜讛 讬讚注 讘砖讜诐 注谞讬谉 讗诐 诇讗 讛讬讛 诪专讗讛讜. 诪''专: 拽讜爪讜 砖诇 讬讜''讚. 驻讬专砖 讘拽讜谞讟专住 专讙诇 讬诪讬谞讬 讜拽砖讛 讚讛讗 驻砖讬讟讗 讚讗讬谉 讝讛 讗讜转 讜诪驻专砖 专''转 讚讛讜讗 专讗砖讜 讻驻讜祝 讻讚讗诪专讬谞谉 讘住诪讜讱 诪驻谞讬 诪讛 讻驻讜祝 专讗砖讜 讜讗诐 转讗诪专 讚讗诪专讬谞谉 讘讛讙讚转 讞诇拽 (住谞讛讚专讬谉 讚祝 爪讛:) 讜谞注专 讬讻转讘诐 讚讛讬讬谞讜 讬讜''讚 砖讗诐 讛砖诇讬讱 谞注专 讗讘谉 讘拽讬专 讜注讜砖讛 专讜砖诐 注讜砖讛 讬讜''讚 讜讬砖 诇讜诪专 讚讻注讬谉 讬讜''讚 拽讗诪专 讜诇讗 讬讜''讚 诪诪砖: 

专砖讘"讗

讜讛讗 讻转讬讘 讗讬谉 讻住祝 谞讞砖讘 讘讬诪讬 砖诇诪讛, 驻讬' 讗诇诪讗 注砖讬专 讛讜讛 讜讗转 讗诪专转 讻诇讬转讜 诇讻诇 讝讛讘. 讝讛讘 住讙讜专 拽讗诪专讬', 驻讬' 讝讛讘 住讙讜专 讘砖注讛 砖诪讜讻专讬谉 讗讜转讜 谞住讙专讜转 讻诇 讛讞谞讜讬讜' 砖诪讜讻专讬谉 砖诐 讝讛讘, 诇"讛. 讜专"诇 讚诪讗讬 讚讗诪专讬' 诇讻诇 讝讛讘 砖诇 砖诇诪讛 讚讜拽讗 讝讛讘 住讙讜专 讜诇讗 砖讗专 讝讛讘 讜讻住祝 砖诇讜 注讚 砖讗讬谉 讛讻住祝 谞讞砖讘 讘讬诪讬 砖诇诪讛: 
讜注诇 诪讗讬 砖驻讬专砖"讬 讚驻专讬讱 讗诇诪讗 讟砖讬专 讛讜讛 拽砖讬讗 讚讻讬 诪驻谞讬 砖讻诇讬转讜 诇讻诇 讝讛讘 砖诇讜 诇讗 讛讬讛 讬讻讜诇 诇讛讬讜转 注砖讬专 讘讻住祝 诪讗讚 砖讬讛讬讛 诇讜 讻诇 讻讱 讻住祝 注讚 砖讗讬谉 讻住祝 谞讞砖讘 讘讬诪讬讜 诇诪讗讜诪讛 讜诪讗讬 驻专讬讱 讗诇诪讗 注砖讬专 讛讜讛 讗讛"谞 讚讛讜讛 注砖讬专 讘讻住祝 讜讗讬诪讗 讛讝讛讘 砖诇讜 讛诇讱 诇讜, 讗诇讗 谞专讗讛 讚驻专讬讱 讛讻讬 讚诪讚拽讗诪专 讗讬谉 讻住祝 谞讞砖讘 讘讬诪讬讜 诇诪讗讜诪讛 讗诇诪讗 讛讬讜 诇讜 讗讜爪专讜转 讝讛讘 诇专讜讘 讚讗诇"讻 讗诪讗讬 诇讗 讬讛讬讛 讛讻住祝 谞讞砖讘 讛讜讗讬诇 讜讗讬谉 诇讜 讝讛讘 讗诇讗 讚专"诇 讚诇讻讱 诇讗 讛讬讛 谞讞砖讘 诇驻讬 砖讛讬讛 诇讜 讻诇 讻讱 讝讛讘 讚诇讗 讛讬讛 讛讻住祝 谞讞砖讘 诪驻谞讬 专讜讘 讛讝讛讘 讗诇诪讗 讝讛讘 讛专讘讛 讛讜讛 诇讬讛 讜讗转 讗诪专转 讻诇讬转讜, 讜诪砖谞讬 诇讬讛 讝讛讘 住讙讜专 讜诇讗 砖讗专 讝讛讘 讜诇讻讱 诪专讜讘 砖讗专 讝讛讘 砖讗讬谞讜 住讙讜专 砖讛讬讛 诇讜 诇讗 讛讬讛 谞讞砖讘 讻诇讜诐: 
讗诇讗 诪注转讛 注诇 讛砖诇讞谉 讛讟讛讜专 讛讻讬 谞诪讬 砖讬专讚讜 诪注砖讬讜 诪诪拽讜诐 讟讛专讛. 讜拽砖讬讗 讚诪讗讬 拽砖讬讗 诇讬讛 讗讬诪讗 讚讗讬谉 讛讻讬 谞诪讬 砖讛专讬 讗讬谞讜 讘讗 讗诇讗 诇驻专砖 讛驻住讜拽 诇讜诪专 诪讛 砖讻转讜' 诪谞讜专' 讟讛讜专讛 专"诇 讟讛讜专 讜驻讬' 讚专"诇 砖讬专讚 诪诪拽讜诐 讟讛专讛 讜讻诪讜 砖驻讬' 诪讛 专"诇 讟讛讜专讛 讚诪谞讜专讛 讻诪讜 讻谉 讬驻专砖 诪讛 专"诇 讟讛讜专 讚砖诇讞谉 专"诇 砖讬专讚 诪注砖讬讜 诪诪拽讜诐 讟讛专讛: 
讜讬"诇 讚专"诇 讚讜拽讗 讙讘讬 诪谞讜专讛 砖讬讬讱 诇诪讬诪专 讛讻讬 砖讛讬讜 爪专讬讻讬谉 诇讛专讗讜转讜 诪谉 讛砖诪讬诐 诪谞讜专讛 讻诪讜转讛 诪驻谞讬 砖拽砖讛 讛讬讛 诇爪讬讬专 讗讜转讛 讜讛讻讬 谞诪讬 讗诪专讬' 讘转专 讛讻讬 讚谞转拽砖' 讘讛 诪砖讛 诪驻谞讬 砖爪讬讜专讛 拽砖讛 讗讘诇 讘砖诇讞谉 诪讛 讛讬讛 爪专讬讱 诇讛专讗讜转讜 砖诇讞谉 讻诪讜转讜 讜讛诇讗 讗讬谉 讘讜 砖讜诐 爪讬讜专 拽砖讛 砖讬爪讟专讱 诇讛专讗讜转讜 诇讜 讚讜讙诪转讜. 讜注讜讚 讚讚讜拽讗 讙讘讬 诪谞讜专讛 谞讜讻诇 诇讜诪专 砖讛专讗讛 诇讜 诪谞讜专' 讻诪讜转讛 讻讚讻转讬' 讻诪专讗讛 讗砖专 讛专讗讛 讛' 讗转 诪砖讛 讻谉 注砖讛 讗转 讛诪谞讜专讛 讗诇诪讗 拽讗诪专 拽专讗 讚讛专讗讛 诪谞讜专讛 讻诪讜转讛 讗讘诇 讘砖诇讞谉 诇讗 诪爪讬谞讜 讻谉 讜讗驻"讛 拽专讬 诇讬讛 讟讛讜专 讗诇诪讗 讚讟讛讜专 讗讬谞讜 专"诇 讛讻讬 讜讻诪讜 讻谉 讟讛讜专讛 谞讬诪讗 讚诇讗 谞驻专砖讛 讻谉 讻诇讜诪专 砖讬专讚讜 诪注砖讬讛 诪诪拽讜诐 讟讛专讛 讗诇讗 讟讛讜专讛 诪讻诇诇 讜讻讜':



(爪讬讜谉 诪砖谞') 砖转讬 驻专砖讬讜转 砖讘诪讝讜讝' 诪注讻讘讜' 讝讜 讗转 讝讜 专"诇 砖讗诐 讞住专讛 讗讞转 诪谉 讛驻专砖讬讜转 讗讬谞讛 讻砖专讛 讗讜 讗诐 讻转讘 讻诇 驻专砖讛 讜驻专砖讛 讘驻谞讬 注爪诪讛 讗讬谞讛 诪讝讜讝讛 讻砖专讛 讚讘注讬谞谉 砖讬讛讬讜 砖转讬 讛驻专砖讬讜转 讘拽诇祝 讗讞讚 讜讗诐 讗讬谞诐 讘拽诇祝 讗讞讚 诪注讻讘讜转 讝讜 讗转 讝讜 砖诇讗 讬爪讗 讬讚讬 诪讝讜讝讛: 
讜讗"转 讗"讻 讻讬 拽讗诪专 砖诪讜讗诇 讘讙诪' 诪讝讜讝讛 注诇 砖谞讬 讚驻讬谉 驻住讜诇讛 讜讻讬 诪转谞讬' 讗转讗 诇讗砖诪讜注讬谞谉 讚讗诪专讬谞谉 讚诪注讻讘讜转 讝讜 讗转 讝讜 讻讚驻讬专砖谞讜: 
讜讬"诇 讚讗讬 诪诪转谞讬' 讛"讗 讚诇讗 讞讝讬谞谉 讗诇讗 讗诐 讻转讘 讻诇 驻专砖讛 讘拽诇祝 讘驻谞讬 注爪诪讜 讗讘诇 讗诐 讻转讘谉 讘拽诇祝 讗讞讚 专讞讜拽讜转 讝讜 诪讝讜 讗讬诪讗 讚诇转讻砖专 讛讜讗讬诇 讚讘拽诇祝 讗讞讚 讛谉 讜诇讛讻讬 讗转讗 砖诪讜讗诇 诇讗砖诪讜注讬谞谉 讚讙诐 讘砖谞讬 讚驻讬谉 讘拽诇祝 讗讞讚 讚讛讬讬谞讜 讚讛谞讬讞 讗讜讬专 讘讙讜讬诇 讘讬谞讬讛诐 讚驻住讜诇讛 讚讘注讬谞谉 砖讬讛讬讜 住诪讜讻讜转 讝讜 诇讝讜, 讜讗驻讬' 讻转讘 讗讞讚 专"诇 驻住讜拽 讗讞讚 讗诐 讞住专 诪谉 讛驻专砖讬讜转 讛讜讬讗 驻住讜诇讛. 讜诪注讻讘讜转 讝讜 讗转 讝讜 讚诪转谞讬' 诇讗 讝讜 讗祝 讝讜 诪转谞讬' 诇讗 诪讘注讬讗 讞住专讜谉 驻专砖讛 讚诪驻住诇 讘讛讜 讗诇讗 讗祝 讞住专讜谉 驻住讜拽 讜诇讗 诪讘注讬讗 讞住专讜谉 驻住讜拽 讗诇讗 讗驻讬' 讞住专讜谉 讗讜转 讗讞转 转讛讗 讛讗讜转 诪注讻讘转 讜驻住讜诇讛:



讙诪' 驻砖讬讟讗 讚讗讜转 讗讞转 诪注讻讘转谉. 讚讻转讬讘 讜讻转讘转诐 讻转讬讘讛 转诪讛, 诇"讛. 专"诇 砖诇讬诪讛. 诇讗 谞爪专讻讛 讻讜', 讜讗驻讬' 讗讜转 讗讞转 讚诪转谞讬' 讗讬谞讜 专"诇 讚讞住专讛 讚驻砖讬讟' 讛讬讗 讗诇讗 讚专"诇 讚讗驻讬' 讗诐 讗讬谞讛 注砖讜讬讛 讻转拽谞讛 讻讙讜谉 砖讞住专 讘讛 拽讜抓 讗讞转 诪谉 讛爪讚 讜讗讬谞讛 注砖讜讬讛 谞讙诪专转 讻爪讜专转讛 砖讞住专 诪爪讜专转 讛讻转讘 讗讜转讛 讛讗讜转 砖讗讬谞讛 谞讙诪专转 讻爪讜专转讛 讚讛讞住专讜谉 诪注讻讘转 讘讛 讜驻住讜诇讛, 讜讛讻讗 诇讬讻讗 诇诪驻专讱 驻砖讬讟讗 讚讻转讬讘讛 转诪讛 讘注讬谞谉 讚住讚"讗 讛讜讗讬诇 讜专讜讘 爪讜专转 讛讗讜转 谞讬讻专转 讚讻转讬讘讛 转诪讛 拽专讬谞谉 诇讛 拽诪"诇 诪转谞讬' 讚诇讗, 讜讗驻"讛 驻专讬讱 讛讗 谞诪讬 驻砖讬讟讗 讻讚驻专讬砖讬' 讚讛讗 诇讗 谞注砖讬转 讛讗讜转 讻转拽谞讛 讚专"诇 讚讗注"讙 讚爪讜专转 专讜讘 讛讗讜转 谞讬讻专转 诪"诪 讻讬讜谉 讚诇讗 谞讙诪专讛 爪讜专转讜 讛专讬 诇讗 谞注砖讬转 讛讗讜转 讜讻诪讜 砖诇讗 谞讙诪专讛 讚诪讬讗 讜诪砖谞讬 讗诇讗 诇讻讚讗讬讚讱 讚讗诪专 专讘 讬讛讜讚讛 讻诇 讗讜转 砖讗讬谉 讙讜讬诇 诪讜拽祝 驻讬' 专砖"讬 砖诪讜讚讘拽转 讘讗讜转 讗讞专转, 讜讘讛讗 诇讬讻讗 诇诪驻专讱 讛讗 谞诪讬 驻砖讬讟讗 讚讚讜拽讗 讻砖讛讗讜转 讞住专讛 砖诇讗 谞讙诪专讛 讻诇 爪讜专转讛 讗注驻"讬 砖专讜讘 爪讜专转 讛讗讜转 谞讬讻专转 砖讬讬讱 诇诪讬诪专 驻砖讬讟讗 讚诇讗 谞讙诪专讛 讛专讬 诇讗 谞注砖讬转 讗讘诇 讝讜 谞讙诪专讛 讘讻诇 爪讜专转讛 讗诇讗 砖谞讚讘拽讛 讘讞讘讬专转讛 讜住讚"讗 讚讻讬讜谉 讚谞注砖讬转 讻诇 讛讗讜转 讻爪讜专转讛 讗注"讙 讚谞讚讘拽讛 讗讞专转 讘讛 讚诇转讻砖专 讜拽诪"诇 讚讗驻"讛 驻住讜诇讛. 讜诪讬讬专讬 砖爪讜专转讛 谞讬讻专转 讚讗诇"讻 讻诪讜 讻谉 讛讜讛 诇讬讛 诇诪驻专讱 驻砖讬讟讗 讚讛讗 讻讬讜谉 讚诪讗讜转讛 讚讘讜拽 砖谞讚讘拽讛 诇讞讘专转讛 讗讬谉 爪讜专转讛 谞讬讻专转 诇讗讜 讗讜转 讛讬讗 讜诪讛 诇讬 讗诐 谞讙诪专 爪讜专转讛 讜讗讞专讬 讻谉 谞讚讘拽讛 讜讗讬谞讛 谞讬讻专转 讜诪讛 诇讬 讗诐 [诇讗] 谞讙诪专讛 爪讜专转讛 讜诇讗 讛讬转讛 谞讬讻专转 诪注讜诇诐, 讗诇讗 诪讬讬专讬 讚谞讬讻专转 讜拽诪"诇 讚讗注"讙 讚谞讙诪专讛 爪讜专转讛 拽讜讚诐 砖谞讚讘拽讛 讜讗讞专讬 讻谉 谞讚讘拽讛 讜讞住专讛 讘爪讜专转讛 拽爪转 讜诪"诪 谞讬讻专转 讚讗驻"讛 驻住讜诇讛 讛讜讗讬诇 讚讗讬谉 诇讛 讻诇 爪讜专转讛 砖讛专讬 诪驻谞讬 砖讚讘拽讛 讘讞讘专转讛 讗讬谉 讞讬转讜讱 爪讜专转讛 谞讬讻专: 
讜诪"诪 谞专讗讛 诇讜诪专 讚诪讗讬 讚驻住诇 讘谞讚讘拽讛 讘讞讘专转讛 讛讜讬 讻讙讜谉 讚谞讚讘拽讛 诪讻诇 专讜讞 讗讞转 诪讚' 专讜讞讜转讬讛 讗讘诇 讗诐 谞讚讘拽讛 拽爪转 诪专讜讞 讗讞转 讜诇讗 讻诇 讛专讜讞 诇讗 诪驻住诇讗. 讚讛讻讬 诪砖诪注 诇讬砖谞讗 讚砖讗讬谉 讙讜讬诇 诪讜拽祝 诪讚' 专讜讞讜转讬讛 讚讗讬谉 讛讙讜讬诇 诪拽讬祝 讻诇 专讜讞讜转 砖诇讛 讻讬 讗诐 讘' 专讜讞讜转 讗讜 讙' 专讜讞讜转 讜诇讗 讻诇 讛讚' 专讜讞讜转 讜砖讞住专 诪诪谞讛 专讜讞 讗讞转 讗讘诇 讗诐 诪拽讬祝 讘讻诇 讛讚' 专讜讞讜转 讗注驻"讬 砖讗讬谞讜 诪拽讬祝 讻诇 讛专讜讞 诇讗 诪驻住诇讗 讘讛讻讬 讚讗"讻 讛讜讛 诇讬讛 诇诪讬诪专 砖讗讬谞讜 诪拽讬祝 讛讚' 专讜讞讜转 讗讜 砖讗讬谞讛 诪讜拽驻转 诪讻诇 讛讚' 专讜讞讜' 讚诇砖转诪注 讚讗诐 讞住专 诪注讟 诪讻诇 讛讚' 专讜讞讜转 砖讗讬谞讜 诪讜拽祝 讚驻住讜诇' 讜诪讚诇讗 拽讗诪专 诪讻诇 诪砖诪注 讚诇讗 讘注讬谞谉 讻诇 讛专讜讞讜转 讘砖诇讬诪讜转 讻讬 讗诐 砖诇讗 讬讞住专 诪诪谞讛 专讜讞 讗讞转 讛讬拽祝 砖诇诐 讘诇讗 讛讬拽祝 讙讜讬诇, 讜讻谉 爪"诇 砖讛专讬 讗讬谉 诇驻住讜诇 讬讜转专 讘讞住专讜谉 讛讬拽祝 讙讜讬诇 诪讗诇讜 讛讬讛 砖诐 讞住专讜谉 拽诇祝 讘讗诪爪注 讗讞转 诪讗专讘注 专讜讞讜转 讚讛讬讬谞讜 讚讗讬驻住拽讗 讘讗诪爪注 讚诪讻砖讬专讬谉 讘转专 讛讻讬 讗诐 讗讬谞讜 诪注讻讘 讚讗讬谉 讛谞拽讘 诪讜谞注 拽专讬讬转讛 讻讚拽讗诪专 讚讬谞讜拽讗 讚诇讗 讞讻诐 讜诇讗 讟驻砖 讗讬 拽专讬 讜讬讛专讜讙 讻砖专讛 讻"砖 讘讚讘讜拽讛 砖讗讬谉 讛讚讘讜拽 诪讜谞注 拽专讬讬转讛 砖讗讬谉 诇驻住诇讛 讛讬诇讻讱 讗讬谉 诇驻住诇讛 讗诇讗 讗诐 讻讙讜谉 砖讚讘讜拽讛 诪专讜讞 讗讞转 讗讘诇 讗诐 讚讘讜拽讛 诪注讟 讻诪讜 拽讜抓 砖讬讜爪讗 诪讝讜 诇讝讜 讗讘诇 讞讬转讜讱 爪讜专转讛 谞讬讻专 讗讬谉 诇驻住诇讛, 诇讗驻讜拽讬 诪诪谞讛讙 诪讚讬谞讛 讝讜 讚讻砖诪讜爪讗讬谉 讗讜转讚讘讜拽讛 讘讞讘专转讛 讻诪诇讗 讞讜讟 讛砖注专讛 驻讜住诇讬谉 讗讜转讛 讜诇讜拽讞 住驻专 讗讞专 讚讝"讗 讻讚讗讬 诇驻住讜诇 讚讗驻讬' 讗诐 讛讬讛 讞住专 讛讗讜转 讻讜诇讜 讜讗驻讬' 驻住讜拽 讗讞讚 讗讬谉 诇驻住讜诇 讛住驻专 砖拽专讗讜 讘讜 讜讻"砖 诪驻谞讬 讚讘讜拽 诪讜注讟 砖讗讬谞讜 爪专讬讱 诇转拽谞讜 讚讻砖专讛 拽专讬讗转讜:





诪讛专砖"讗 - 讞讬讚讜砖讬 讛诇讻讜转

讘讚"讛 转讜讻讜 讻讜' 讬专讬讻讜 专讙诇 讻讜' 讜讘转驻讬诇讬谉 拽诪讬讬专讬 注讻"诇 诇讗 讬讚注谞讗 讗诪讗讬 讚拽讚拽 诇驻专砖 讚讘转驻讬诇讬谉 讗讬讬专讬 讚讛讗 讜讚讗讬 讘诪讝讜讝讛 谞诪讬 讛讜讛 讚讬谞讗 讛讻讬 讜砖讜讘 专讗讬转讬 讘诪专讚讻讬 砖讛拽砖讛 讻谉 诇驻专砖"讬 爪"注 讗诪讗讬 谞拽讟 转驻讬诇讬谉 讻讜' 注"砖 讜拽"诇:





诪讛专砖"讗 - 讞讬讚讜砖讬 讗讙讚讜转

诪讗讬 诪讬讻诇讜转 讝讛讘 讻讜' 砖讻诇转讜 诇讻诇 讝讛讘 住讙讜专 讻讜'. 讘驻' 讟专祝 讘拽诇驻讬 讞砖讬讘 讝' 诪讬谞讬 讝讛讘 讜讞讚讗 诪讬谞讬讬讛讜 讝讛讘 住讙讜专 讜诪驻专砖 诇讛 讘讙诪专讗 讛转诐 讻驻专砖"讬 讛讻讗 讘讙诪专讗 讜注讜讚 讞砖讬讘 砖诐 讞讚 诪讬谞讬讬讛讜 讝讛讘 讟讛讜专 讜讻转讘讜 讛转讜住' 讘讬专讜砖诇诪讬 讻砖爪讜专驻讬谉 讗讜转讜 讗讬谞讜 谞讞住专 讻诇讜诐 注讻"诇 讜讛讬讬谞讜 讝讛讘 诪讻诇讜转 讚讛讻讗 砖注"讬 爪讬专讜祝 讗诇祝 驻注诪讬诐 讘讻讜专 谞注砖讛 诪爪讜专祝 讜讟讜讘 砖讗讬谞讜 谞讞住专 注讜讚 讻诇讜诐 讜诪砖诪注 诇讬讛 讛讻讗 讚诪讝讛讘 住讙讜专 讛讬讜 注讜砖讬谉 讻谉 讚诇注讬诇 诪讬谞讬讛 讚讛讗讬 拽专讗 讚诪讻诇讜转 讝讛讘 讻转讬讘 讝讛讘 住讙讜专 讜诪砖诪注 讚注诇讛 拽讗讬 砖讛讬讛 诪讻诇讛 讛讝讛讘 住讙讜专 讘爪讬专讜驻讜 讻"讻 讜驻专砖"讬 讘住驻专 讚"讛 讚爪专讬讱 讘诪谞讜专讛 诇讝讜拽拽讛 讻"讻 诇拽讬讬诐 诪谞讜专转 讝讛讘 讟讛讜专 注讻"诇 讜拽"拽 讚讘讗专讜谉 讜讘砖诇讞谉 讻转讬讘 谞诪讬 讝讛讘 讟讛讜专 讜诇讗 讛讜讝讻专 讘讛诐 诇讝讜拽拽讛 讻"讻 讘讝讛讘诐 讜谞专讗讛 诇转转 讟注诐 诪砖讜诐 讚讘诪谞讜专讛 讘注讬 诪拽砖讛 讟驻讬 诪讻诇 讻诇讬 诪拽讚砖 讜砖诪讗 诇讗 讛讬讛 谞注砖讛 诪拽砖讛 讜讛讬讛 拽砖讛 诇注砖讜转讜 诪拽砖讛 讗诐 诇讗 讛讬讛 诪讝拽拽讜 讜诪爪专驻讜 讻"讻 拽讜讚诐 讜注"驻 讛讻讜谞讛 讻诪"砖 讘诪讚专砖讜转 砖讛诪谞讜专讛 注诐 讝' 谞专讜转讬讛 诪专诪讝讬诐 注诇 讞讻诪转 讛转讜专讛 砖讛诐 讝' 住驻专讬诐 讻诪"砖 讘驻住讜拽 讞讻诪讜转 谞砖讬诐 讜讙讜' 讞爪讘讛 注诪讜讚讬讛 砖讘注讛 讜注"砖 砖讻诇 砖讘注讛 讛讞讻诪讜转 讻诇讜诇讬诐 讘讛 讜诇讻讱 谞诪砖诇讛 讛转讜专讛 诇讝讛讘 讻诪"砖 讛谞讞诪讚讬诐 诪讝讛讘 讜讻诪讜 砖讬砖 讘诪讬谉 讝讛讘 讝' 诪讬谞讬 讝讛讘 讻讚讗讬转讗 讘讬讜诪讗 讻讱 讛转讜专讛 讻诇讜诇讛 诪讻诇 讛讞讻诪讜转 讜讻诪"砖 砖诪讬谞讬 讝讛讘 注诇 讬讚讬 爪讬专讜祝 讻诪讛 驻注诪讬诐 谞注砖讛 讝讛讘 讟讜讘 砖讗讬谉 讘讜 砖讜诐 住讬讙 讻讚讗诪专讬谞谉 讛讻讗 讘诪谞讜专讛 讻谉 讛转讜专讛 砖谞讗诪专 讘讛 讗诪专转 讗诇讜讛 爪专讜驻讛 讜谞讗诪专 讘讛 诪讝讜拽拽转 砖讘注转讬诐 砖注诇 讬讚讛 讻诇 讝' 讛讞讻诪讜转 诪讝讜拽拽讜转 讜诪爪讜专驻讜转 讜拽"诇:


讜诪讬 讞住专 讻讜诇讬 讛讗讬. 驻专砖"讬 讛讗讬 讚拽讗诪专转 讻讜' 讛讻谞讬住讜 讗诇祝 驻注诪讬诐 诇讻讜专 讻讜' 讗诇诪讗 讘讻诇 驻注诐 讞住专 注讻"诇 讜讗讬谉 讝讛 诪讻讜讜谉 讚讗诐 讘转讞诇讛 讻砖讛讬讜 讗诇祝 讻讻专 讘讻讜专 诇讗 讛讬讛 谞讞住专 专拽 讻讻专 讗讞讚 讗"讻 讗讞"讻 讘讻诇 注讜讚 砖讬转诪注讟讜 讛讻讻专讜转 讘讻讜专 讬转诪注讟 讙诐 讛讞住专 讜诇讗 讛讬讛 谞讞住专 注讜讚 讻讻专 砖诇诐 讗讘诇 谞"诇 讘讝讛 讻诪讜 讘注讬砖讜专讬讬转讗 讚专讘讬 讘讻诇 驻注诐 砖谞转诪注讟讜 讛讻讻专讜转 谞转诪注讟 讛讞住专 讜讘驻注诐 讗讞讚 讛讬讛 讞住专 讬讜转专 诪讻讻专 讗讞讚 讜讗讞"讻 诇驻讬 注专讱 讝讛 讜拽"诇:


讛诪谞讜专讛 讛讟讛讜专讛 砖讬专讚讜 诪注砖讬讛 讻讜'. 诪讚谞拽讟 诪谞讜专讛 讘诪诇转讬讛 讜诇讗 谞拽讟 谞诪讬 砖诇讞谉 诪砖诪注 讚讙讘讬 砖诇讞谉 诇讗 讚专讬砖 诇讬讛 讛讻讬 讜爪"诇 讚诇讬转 诇讬讛 讚专砖讗 讚诇拽诪谉 讚讬诇讬祝 诇讬讛 诪转讘谞讬转诐 讗砖专 讗转讛 诪专讗讛 讜讙讜' 讚诪讛讛讜讗 拽专讗 讬诇讬祝 谞诪讬 讚讗专讜谉 讜砖诇讞谉 讗砖 讬专讚讜 诪谉 讛砖诪讬诐 讗注"讙 讚讛讛讜讗 拽专讗 讙讘讬 诪注专讛 讛讜讗 讚讻转讬讘 诪诇砖讜谉 讻转讘谞讬转诐 讘诇砖讜谉 专讘讬诐 诪砖诪注 诇讬讛 诇专"讬 讘专 讬讛讜讚讛 讚诇拽诪谉 讚拽讗讬 谞诪讬 讗讗专讜谉 讜砖诇讞谉 讚讻转讬讘讬 讘驻专砖转 讚诇注讬诇 诪谞讬讛 讜注讬"诇 讚讗讬转 诇讬讛 讛讻讗 讚专砖讗 讚诇拽诪谉 讻转讘谞讬转诐 砖专讗讛 讘讛专 讚讜讙诪转诐 砖讬专讚讜 讘讗砖 诪谉 讛砖诪讬诐 讗专讜谉 讜砖诇讞谉 讜诪谞讜专讛 诪讬讛讜 讛讻讗 讘讗 诇讜诪专 讚讘专 谞讜住祝 讘诪谞讜专讛 砖讙诐 诪注砖讬讛 讛讬讗讱 讬注砖讜 讗讜转讛 讜讗讜转谉 讻诇讬诐 砖讬爪讟专讻讜 讘注砖讬讬转诐 砖讛讬讛 拽砖讛 诇诪砖讛 讙诐 讝讛 讬专讚 诇讜 诪诪拽讜诐 讟讛专讛 讜拽"诇:


专讗讜 讞讬讘转讻诐 讻讜' 住诇讜拽讜 讻住讚讜专讜 砖谞讗诪专 诇砖讜诐 诇讞诐 讞诐 讜讙讜'. 诪驻讜专砖 住讜祝 诪住讻转 讞讙讬讙讛 注"砖:


讙讘专讬讗诇 讞讙讜专 讻讜' 讜讛专讗讛 诇讜 诇诪砖讛 诪注砖讛 诪谞讜专讛 讻讜'. 砖讛讜讗 诪诇讗讱 砖诇 讗砖 讻讚讗诪专讬谞谉 讘讬讜诪讗 讜讛讜讗 讛讬讛 讛注讜住拽 讘诪注砖讛 讗砖 讘诪谞讜专讛 砖诇 讗砖 讜拽"诇:


砖诇砖讛 讚讘专讬诐 讛讬讜 拽砖讬谉 诇诪砖讛 讻讜' 诪谞讜专讛 讜专"讞 讜砖专爪讬诐 讻讜'. 讜讻转讘 讛专讗"诐 砖驻专砖转 讻讬 转砖讗 讜讘驻专砖转 砖诪讬谞讬 诪砖讜诐 讚诪诇转 讝讛 诪讜专讛 注诇 讛专诪讜讝 讗诇讬讜 讗讘诇 讻讜' 注"砖 讘讗讜专讱 讜讬砖 讘讚讘专讬讜 讗诇讜 讘诪拽爪转谉 拽爪转 注讬讜谉 讘诪讛 砖讻转讘 讚讙讘讬 诇讘谞讛 讚讻转讬讘 讛讞讜讚砖 讛讝讛 砖诪砖诪注讜转 驻讬专讜砖讜 讛诪转讞讚砖 讻讝讛 讻讜' 讜讛砖诐 诇讗 讚讘专 注诪讜 讘诇讬诇讛 讗诇讗 讘讬讜诐 讜讛讗 拽讜砖讟讗 讚诪诇转讗 讛讜讗 讻讱 讚讛砖诐 谞讚讘专 注诪讜 住诪讜讱 诇讞砖讬讻讛 讜讛专讗讛讜 诪讜诇讚 讛诇讘谞讛 讻诪讜 砖驻专砖"讬 讘讞讜诪砖 讻讚讗讬转讗 讘诪讻讬诇转讗 讙诐 讛讜讗 讛谞讬讞 讘转讬诪讛 诇驻讬 讚专讻讜 诇讚注转 讛讬"讗 诇诪讛 诇讗 讚专砖讜 讻诇讜诐 讙讘讬 讜讝讛 讗砖专 转注砖讛 讗讜转讛 砖诇砖 讜讙讜' 讜注"讻 讛谞专讗讛 讘讝讛 讚讘讻诇 诪拽讜诐 砖谞讝讻专 讻讘专 讘住诪讜讱 诇注讬诇 诪讬谞讬讛 诪讗讜转讜 讚讘专 砖讘讗 讛住讬驻讜专 讗讞专讬讜 砖驻讬专 讬驻讜诇 诪诇转 讜讝讛 讘住讬驻讜专 砖讘讗 讗讞专讬讜 讜注"讻 讙讘讬 讜讝讛 讗砖专 转注砖讛 讗讜转讛 砖诇砖 讜讙讜诪专 砖讘讗 诇注讬诇 诪谞讬讛 住讬驻讜专 诪注砖讛 讛转讬讘讛 注砖讛 诇讱 转讬讘转 注爪讬 讙讜驻专 拽讬谞讬诐 转注砖讛 讜讙讜' 砖驻讬专 讬驻讜诇 讗讞专讬讜 讜讝讛 讗砖专 转注砖讛 讜讙讜' 讻诇讜诪专 讘讝讛 讛讗讜驻谉 转注砖讛 讗讜转讛 讜讙讜' 讜讻谉 讙讘讬 讜讝讛 讗砖专 转注砖讛 诇讛诐 诇拽讚砖 讜讙讜' 讚讻讘专 诇注讬诇 诪讬谞讬讛 讻转讬讘 拽讬讚讜砖 砖诇 讗讛专谉 讚讻转讬讘 讜注砖讜 讘讙讚讬 讗讛专谉 诇拽讚砖讜 讜讙讜' 讜讻谉 讙讘讬 讜讝讗转 讛转讜专讛 讗讚诐 讻讬 讬诪讜转 讜讙讜' 讚讻讘专 谞讝讻专 诇注讬诇 诪讬谞讬讛 讚讬谞讬 讛讟诪讗 讜讻谉 讘讝讗转 讞拽转 讛驻住讞 讜讙讜' 砖讘讗 讙诐 讛住讬驻讜专 讘驻专砖讬讜转 讛拽讜讚诪讜转 讘讚讬谞讬 讛驻住讞 讗讘诇 讙讘讬 讛讞讜讚砖 讛讝讛 讜讙讜' 砖诇讗 谞讝讻专 讻诇讜诐 诇注讬诇 诪讬谞讛 讘讞讚讜砖 讛讞讜讚砖 诇讗 讬驻讜诇 讘转讞诇转 讛注谞讬谉 诇讜诪专 诪诇转 讛讝讛 讜讻谉 讙讘讬 讜讝讛 诇讻诐 讛讟诪讗 讘砖专抓 讜讙讜' 砖诇讗 谞讝讻专 诇注讬诇 诪讬谞讬讛 讻诇诇 诪讟讜诪讗讜转 砖专爪讬诐 讜讻谉 讙讘讬 讜讝讛 诪注砖讛 讛诪谞讜专讛 讜讙讜' 讚讘驻专砖转 讘讛注诇讜转讱 砖诇讗 谞讝讻专 讻诇讜诐 诇注讬诇 诪讬谞讬讛 诪注谞讬谉 诪注砖讛 讛诪谞讜专讛 讜讙讜' 讗诇讗 诪讛讚诇拽转 谞专讜转讬讛 讜讻讘专 谞讝讻专 诪注砖讛 讛诪谞讜专讛 讘驻专砖转 转专讜诪讛 讜注"讻 诇讗 讬驻讜诇 讘讛 讘讻讗谉 诪诇转 讜讝讛 讜讻谉 诇讚注转 讛讬"讗 讙讘讬 讜讝讛 讗砖专 转注砖讛 注诇 讛诪讝讘讞 砖诇讗 讛讜讝讻专 讻诇诇 诇注讬诇 诪讬谞讬讛 注谞讬谉 拽专讘谞讜转 讛转诪讬讚讬谉 讜注"讻 讚专砖讜 讘讻诇 讗诇讜 砖讘讗 诪诇转 讜讝讛 诇讜诪专 砖讛讬讛 诪砖讛 诪转拽砖讛 讘讛诐 讜转谞讗 讚讘讬 专' 讬砖诪注讗诇 讚诇讗 讚专讬砖 讻诇讜诐 讙讘讬 讜讝讛 讗砖专 转注砖讛 注诇 讛诪讝讘讞 讛讬讬谞讜 诪砖讜诐 讚讗讬讻讗 诇驻专砖 讛转诐 诪诇转 讜讝讛 讚讛"拽 拽专讗 讚诇注讬诇 诪谞讬讛 讻转讬讘 砖讘注转 讬诪讬诐 转讻驻专 注诇 讛诪讝讘讞 讜讙讜' 讛讬讬谞讜 砖诇讗 谞讜讛讙 讗诇讗 诇驻讬 砖注讛 讘讝' 讬诪讬 讛诪诇讜讗讬诐 讗讘诇 讝讛 讗砖专 转注砖讛 注诇 讛诪讝讘讞 讜讙讜' 转诪讬讚 砖讛诐 讘' 转诪讬讚讬谉 讜拽"诇 讜讻转讘 讛专讗"诐 讙诐 讬砖 诇转诪讜讛 诇诪讛 诇讗 诪谞讜 讛砖拽诇讬诐 讘讻诇诇诐 讚讻转讬讘 讘讛讜 讝讛 讬转谞讜 讜讙讜' 讜讻讜' 讜诇驻"讝 讬转讬讬砖讘 讙"讻 诪讛 砖讻转讘 专砖"讬 讻讗谉 砖讛讬讛 诪砖讛 讗讜讞讝 讗转 讛讞讬讛 讻讜' 注讻"诇 讜讛讗专讬讱 注"砖 诪"砖 诪讛 砖驻专砖"讬 讘讻讗谉 砖讛讬讛 诪砖讛 讗讜讞讝 讗转 讛讞讬讛 讻讜' 谞注诇诐 诪注讬谞讬讜 讚讛讗 转诇诪讜讚 讘专讜专 讛讜讗 讘专"驻 讗诇讜 讟专驻讜转 讚转谞讗 讚讘讬 专讘讬 讬砖诪注讗诇 讙讜驻讬讛 讝讗转 讛讞讬讛 讜讙讜' 诪诇诪讚 砖转驻住 讛拽讘"讛 诪讻诇 诪讬谉 讻讜' 讙诐 谞注诇诐 诪诪谞讜 讚讘专讬 讛转讜住' 讜讝"诇 讙' 讚讘专讬诐 拽砖讬诐 讻讜' 讜讗"转 讜诇讬讞砖讜讘 谞诪讬 讛讛讬讗 讚讗诇讜 讟专驻讜转 讚讗诪专 讜讝讗转 讛讞讬讛 讗砖专 转讗讻诇讜 诪诇诪讚 砖转驻住 讛拽讘"讛 讻诇 诪讬谉 讻讜' 讜讬"诇 讚诇讗 讞砖讬讘 讗诇讗 讛讱 讚讻转讬讘 讜讝讛 讜讬砖 诇转诪讜讛 讚诇讗 讞砖讬讘 诪讞爪讬转 讛砖拽诇 讚讻转讬讘 讝讛 讬转谞讜 讜讗诪专讬谞谉 讘诪讚专砖 讻诪讬谉 诪讟讘注 砖诇 讗砖 讛专讗讛讜 诇诪砖讛 讜讬"诇 讚诇讗 砖讬讬讱 讛转诐 谞转拽砖讛 讗诇讗 诪砖讜诐 讚诇讗 讛讜讛 讬讚注 讘砖讜诐 注谞讬谉 讗诐 诇讗 讛专讗讛讜 注讻"诇 讜拽爪转 讘驻谞讬诐 砖讜谞讬诐 讻转讘讜 讘讝讛 讛转讜住驻讜转 讘专讬砖 驻专拽 讗诇讜 讟专驻讜转 注"砖 讜注谞讬谉 讛拽讜砖讬 讘讞讬讚讜砖 讛诇讘谞讛 诪驻讜专砖 讘驻"讘 讚专"讛 讘诪转谞讬' 讘讘讚讬拽转 注讚讬诐 诇拽讚砖 注"驻 专讗讬讬转诐 砖砖讜讗诇讬谉 讗讜转诐 讗诐 诇驻谞讬 讛讞诪讛 专讗讬转诐 讗讜 诇讗讞专 讛讞诪讛 专讗讬转诐 讚讛讬讬谞讜 驻讙讬诪转讛 讜注讜讚 讘讜讚拽讬谉 讗诐 诇爪驻讜谞讛 讗诐 诇讚专讜诪讛 讻讚诪驻讜专砖 砖诐 讘讙诪专讗 讚讘讬诪讜转 讛讙砖诪讬诐 诇爪驻讜谞讛 讚讘专讬讜 拽讬讬诪讬谉 讜诇讚专讜诪讛 诇讗 讗诪专 讻诇讜诐 讜讘讬诪讜转 讛讞诪讛 讛讜讗 讘讛讬驻讱 讜讘讜讚拽讬谉 讻诪讛 讛讬讗 讙讘讜讛 讜诇讗讬谉 讛讬讛 谞讜讟讛 讜讻诪讛 讛讬讛 专讜讞讘 讻讜' 讻诪讜 砖讘讬讗专 讘讗讜专讱 注谞讬谉 讝讛 讛拽讬砖讜讬 讛专诪讘"诐 砖诐 讘驻讬专讜砖 讛诪砖谞讛 讜注谞讬谉 讛拽讬砖讜讬 讘诪谞讜专讛 诇驻讬 砖谞爪讟讜讜讛 诇注砖讜转讛 诪拽砖讛 讗讞讚 注诐 讻诇 讻驻转讜专讬讛 讜驻专讞讬讛 讜讙讘讬注讬讛 讜拽讬砖讜讬 讘砖专爪讬诐 诇驻讬 砖讬砖 专讬讘讜讬 诪讬谞讬诐 讛诪转讞诇驻讬诐 讘砖专爪讬诐 诇讛讻讬专 讘讞' 砖专爪讬诐 讛诪讟诪讗讬诐 讘诪讙注谉:





专砖"砖

专砖"讬 讚"讛 讻讬讜谉 讚拽讗讬. 砖谞砖专祝 讬驻讛 讘讬诪讬 砖诇诪讛 讻讜' 注讻砖讬讜 讻讜'. 诇讻讗讜专讛 诪砖诪注 讚讝讛 讛诪注砖讛 讛讬讛 讘讘讬转 砖谞讬. 讜讛讬转讛 诪讘讬转 专讗砖讜谉 砖讛讞讝讬专 诇讛诐 讻讜专砖 讜讗讬讱 讛砖转诪砖讜 讘讛 讘讘"专 诇讚注转 专讗讘"砖 诇拽诪谉 (爪讟) 讗诐 讛讬转讛 讬转讬专讛 注诇 讻讻专:



专砖"讬 讚"讛 讜讝讛 讗砖专 转注砖讛. 讜转讞诇转 注砖讬讬讛 讝讘讬讞讛. 讻爪"诇:





讘谉 讬讛讜讬讚注

注侄砖讉侄专 诪职谞讜止专讜止转 注指砖讉指讛 砖讈职诇止诪止讛, 讜职讻指诇 讗址讞址转 讜职讗址讞址转 讛值讘执讬讗 诇指讛 讗侄诇侄祝 讻旨执讻旨址专 讝指讛指讘, 讜职讛执讻职谞执讬住讜旨讛讜旨 讗侄诇侄祝 驻旨职注指诪执讬诐 诇址讻旨讜旨专, 讜职讛侄注直诪执讬讚讜旨讛讜旨 注址诇 讻旨执讻旨指专. 讛谞讛 讜讚讗讬 注转讛 讘讝诪谉 讛讝讛 谞专讗讛 讚讘专 讝讛 讞讬讚讜砖 谞驻诇讗 诇讝讻讱 讝讛讘 讛讟讜讘 讻诇 讻讱 讝讬讻讜讱 专讘 砖讬注诪讜讚 注诇 讗讞讚 诪讗诇祝 讗讱 讜讚讗讬 讘讝诪谉 讛专讗砖讜谞讬诐 讛讬讛 诇讛诐 讞讻诪讛 谞驻诇讗讛 讘讝讛 讜谞砖讻讞讛 讗讞专 讻讱 诪讚讜专讜转 讛讘讗讬诐 讜讻讗砖专 谞诪爪讗 讘讞讻诪转 讛讞谞讬讟讛 砖拽讜专讬谉 诪讜诪讬讛讗 砖讛讬讜 注讜砖讬谉 讘诪爪专讬讬诐 砖讬转拽讬讬诐 讛讙讜祝 讻诪讜 砖讛讜讗 讗砖专 注转讛 讗祝 注诇 驻讬 砖讙讚诇讛 讞讻诪转诐 讘专驻讜讗讛 讜砖讗专 讞讻诪讜转 讛讟讘注 诇讗 讬讻诇讜 诇讛砖讬讙 讞讻诪讛 讝讜 砖诇 讞谞讬讟讛 诇注砖讜转 讻专讗砖讜谞讬诐 讜讻谉 讛讚讘专 讛讝讛 砖诇 讞讻诪转 讝讻讜讱 讛讝讛讘 讛谞讝讻专.
讜诪讛 砖注砖讛 讛讝讬讻讜讱 讘讗讜驻谉 讝讛 诇讛讘讬讗 讗诇祝 讻讻专 讜诇讛注诪讬讚讜 注诇 讗讞讚, 谞专讗讛 诇讬 讘住"讚 讚讻讬讜谉 讘讝讛 诇讛诪砖讬讱 诇讬砖专讗诇 注诇 讬讚讬 诪注砖讛 讛诪谞讜专讛 讘专讻转 诪砖讛 专讘讬谞讜 注"讛 砖讘讬专讱 讗转 讬砖专讗诇 '讬止住值祝 讛殖' 注植诇值讬讻侄诐 讻指旨讻侄诐 讗侄诇侄祝 驻职旨注指诪执讬诐' (讚讘专讬诐 讗, 讬讗) 讜讛讜讗 诪讚讛 讻谞讙讚 诪讚讛 讚注诇 讬讚讬 讝讻讜转 诪爪讜讛 讝讜 砖注砖讛 诇讻讘讜讚 讛砖诐 讬转讘专讱 诇注砖讜转 诪谉 讗诇祝 讛讻讻专 讗讞讚 讻讻专 讻谉 讛拽讚讜砖 讘专讜讱 讛讜讗 讬讜住祝 讘专讻转讜 注诇 讬砖专讗诇 诇注砖讜转 讻谞讙讚 讻诇 讗讞讚 诪讬砖专讗诇 讗诇祝 讗讬砖.
讙诐 谞专讗讛 诇讬 讘住"讚 诇专诪讜讝 讛注谞讬谉 讘住讜讚 讛讙诇讙讜诇 讻讬 讛诪谞讜专讛 专诪讝 诇谞砖诪讛 讚讻转讬讘 谞值专 讛殖' 谞执砖职讈诪址转 讗指讚指诐 (诪砖诇讬 讻, 讻讝) 讜讬讚讜注 讻讬 讙诇讙讜诇 讛谞砖诪讜转 讛讜讗 注讚 讗诇祝 讚讜专 讜讘讬讗转 讛谞砖诪讛 讘讙诇讙讜诇 讛讜讗 注谞讬谉 讻谞讬住转 讛讝讛讘 诇讻讜专 诇讛讝讚讻讱 讜讘讙诇讙讜诇 讗诇祝 讚专讬谉 讬砖转诇诐 讝讻讜讻讛 讜讻诇 谞爪讜爪讜转讬讛 讬讛讬讜 注爪诐 讗讞讚 讙诪讜专 讜砖诇诐.



"注址诇 讛址砖旨讈只诇职讞指谉 讛址讟旨指讛止专", 诪职诇址诪旨值讚 砖讈侄诪旨址讙职讘旨执讬讛执讬谉 讗讜止转讜止 讜旨诪址专职讗执讬谉 讘旨讜止 诇侄讞侄诐 讛址驻旨指谞执讬诐 诇职注讜止诇值讬 专职讙指诇执讬诐 (讜讬拽专讗 讻讚, 讜). 诪拽砖讬诐 诪谞讗 诇讬讛 诇诪讬讚拽 讛讻讬, 讚讬诇诪讗 谞拽讬讟 讛讻讬 诇诪讬诪专 砖讬专讚讜 诪注砖讬讜 诪诪拽讜诐 讟讛专讛 讜讻讚讗诪专 讘诪谞讜专讛?
讜谞专讗讛 诇讬 讘住"讚 讛转诐 讘诪谞讜专讛 讻转讬讘 (砖诪讜转 讻讛, 诇讗) 转值旨注指砖侄讉讛鈥� 讘爪讬专"讬 讚专爪讜谞讜 诇讜诪专 转注砖讛 注诇 讬讚讬 讗讞专讬诐 诇讻讱 讚专讬砖 砖讬专讚讜 诪注砖讬讛 诪诪拽讜诐 讟讛专讛 讚讛讬讬谞讜 砖讬专讚 诪诇诪注诇讛 讗砖 专讜讞谞讬 讜谞转诇讘砖 讘讛 讜谞注砖讜 诪注砖讬讛 讘讬讚讬 砖诪讬诐, 注诇 讻谉 讘砖诇诪讗 讙讘讬 诪谞讜专讛 讚讻转讬讘 '转值旨注指砖侄讉讛' 讗讬讻讗 诇诪讚专砖 讛讻讬 诪讛 砖讗讬谉 讻谉 讘砖诇讞谉 讚诇讗 讻转讬讘 讻谉 诪谞讗 诇讬讛 诇诪讚专砖 讛讻讬? 诇讻讱 讗诪专 '诪职诇址诪旨值讚 砖讈侄诪旨址讙职讘旨执讬讛执讬谉 讗讜止转讜止'.



谞值住 讙旨指讚讜止诇 谞址注植砖讉指讛 讘旨职诇侄讞侄诐 讛址驻旨指谞执讬诐, 住执诇旨讜旨拽讜止 讻旨职住执讚旨讜旨专讜止 (讜讬拽专讗 讻讚, 讜) (砖诪讜讗诇 讗 讻讗, 讝). 谞专讗讛 诇讬 讘住"讚 讟注诐 诇谞住 讝讛 砖讬砖讗专 讞诐 讘住讬诇讜拽讜 讻注转 住讬讚讜专讜 诇注讜专专 诪讜住专 诇讗讚诐 讛注讜住拽 讘转讜专讛 讗专讘注 讗讜 讞诪砖 砖注讜转 砖讬讛讬讛 诇讜 讛转诇讛讘讜转 讜讞砖拽 讘注住拽 讛转讜专讛 讻砖讬讙诪讜专 诇讬诪讜讚讜 讗讞专 讞诪砖 砖注讜转 砖讻讘专 讟专讞 讛专讘讛 讻注转 砖讛转讞讬诇 诇诇诪讜讚 讚注讚讬讬谉 诇讗 讬讙注 讜讟专讞 讻讬 诇讞诐 讛驻谞讬诐 专讜诪讝 诇注住拽 讛转讜专讛 砖谞拽专讗转 诇侄讞侄诐 讚讻转讬讘 (诪砖诇讬 讟, 讛) '诇职讻讜旨 诇址讞植诪讜旨 讘职诇址讞植诪执讬' 讜讬砖 讘讛 讘' 驻谞讬诐 讗讞讚 谞讙诇讛 讜讗讞讚 谞住转专.



讗侄诇旨指讗 诪值注址转旨指讛: "讜址讛植拽值诪止转指 讗侄转 讛址诪旨执砖讈职讻旨指谉 讻旨职诪执砖讈职驻旨指讟讜止 讗植砖讈侄专 讛指专职讗值讬转指 讘旨指讛指专" 讛指讻执讬 谞址诪旨执讬? (砖诪讜转 讻讜, 诇). 拽砖讗, 讗讬谉 讛讻讬 谞诪讬 砖专讗讛 讗转 讛诪砖讻谉 讻讜诇讜 讘讛专! 讜谞专讗讛 诇讬 讚诪拽砖讬 诇讬讛 讚讗诐 谞讗诪专 '讛指讻执讬 谞址诪旨执讬' 诇诪讛 驻专讟 讘讚讘专讬讜 砖诇砖讛 讗诇讜 讬专讚讜 诪谉 讛砖诪讬诐 讜专讗讛 讗讜转诐 讜注砖讛 讻转讘谞讬转诐, 讜讛诇讗 砖诇砖讛 讗诇讜 讘讻诇诇 讛诪砖讻谉 讜讻讬讜谉 砖专讗讛 讛诪砖讻谉 讻讜诇讜 专讗讛 讙诐 讗诇讜.



讙旨址讘职专执讬讗值诇 讞指讙讜旨专 讻旨职诪执讬谉 驻旨址住职拽址讬旨指讗 讛指讬指讛, 讜职讛侄专职讗指讛 诇讜止 诇职诪止砖讈侄讛 诪址注植砖讉值讛 诪职谞讜止专指讛 (砖诪讜转 讻讛, 诪). 谞专讗讛 诇讬 讘住"讚 诪讛 砖讛讜爪专讱 诇讛讚诪讜转 讻讱 讛讬讬谞讜 诇讛讜专讜转 砖讻诇 讛讗讜诪谞讬诐 讛注讜住拽讬诐 讘诪诇讗讻转 讛诪砖讻谉 专砖讗讬谉 诇注砖讜转 讻讱 讻讚讬 砖诇讗 讬讟谞驻讜 讘讙讚讬讛诐 讜讗讬谉 讞讜砖砖讬谉 驻谉 讬讛讬讛 谞专讗讛 诪讝讛 讝诇讝讜诇 诇诪诇讗讻转 讛拽讜讚砖.



砖讈职诇止砖讈指讛 讚旨职讘指专执讬诐 讛指讬讜旨 拽指砖讈执讬诐 诇讜止 诇职诪止砖讈侄讛, 注址讚 砖讈侄讛侄专职讗指讛 诇讜止 讛址拽旨指讚讜止砖讈 讘旨指专讜旨讱职 讛讜旨讗 讘旨职讗侄爪职讘旨址注 讜职讗值诇旨讜旨 讛值谉: 诪职谞讜止专指讛, 讜职专止讗砖讈 讞止讚侄砖讈, 讜旨砖讈职专指爪执讬诐 (讘诪讚讘专 讞, 讚) (讜讬拽专讗 讻讚, 讜). 谞专讗讛 诇讬 讘住"讚 讗讬谉 讛讻讜讜谞讛 '讗侄爪职讘旨址注' 诪诪砖 讗诇讗 讛讻讜讜谞讛 注诇 砖诐 讗讛讜志讛 砖讛讜讗 讘住讜讚 讛讚注转 讜讬讜爪讗 诪谉 专讗砖讬 转讬讘讜转 讗值转 讛址砖指旨讈诪址讬执诐 讜职讗值转 讛指讗指专侄抓 (讘专讗砖讬转 讗, 讗) 讜诪住驻专讜 讟讜讘 [17] 诇讻讱 讻转讜讘 讘诇讬讚转 诪砖讛 专讘讬谞讜 注"讛 讜址转值旨专侄讗 讗止转讜止 讻执旨讬 讟讜止讘 讛讜旨讗 (砖诪讜转 讘, 讘) 讜讗讬转讗 讘讚讘专讬 专讘讬谞讜 讛讗专"讬 讝"诇 (讘砖注专 讛诪爪讜转 驻专砖转 注拽讘) 砖砖诐 讝讛 讘诪诇讜讬 讬讜讚讬"谉 讻讝讛 讗诇"祝 讛"讬 讜讬"讜 讛"讬 [163] 注讜诇讛 '讗侄爪职讘旨址注' [163] 讜讟讜讘 诇讗讚诐 砖讬讘讬讟 讜讬住转讻诇 讻诇 砖注讛 讘讗爪讘注讜转讬讜 讜讬讻讜讬谉 讘讻诇 讗爪讘注 诪讛诐 砖诐 讗讛讜鈥徶咀� 讚诪诇讜讬 讬讜讚讬"谉 砖讛讜讗 诪住驻专 '讗侄爪职讘旨址注' 注讬讬谉 砖诐.
讜诇讻谉 讻讬讜谉 砖谞转拽砖讛 诪砖讛 专讘讬谞讜 注"讛 讘砖诇砖 讗诇讜 讛诪砖讬讱 诇讜 讛砖诐 讬转讘专讱 砖驻注 讚注转 诪专讜讘讛 注诇 讬讚讬 砖诐 讗讛讜志讛 砖讛讜讗 讘讚注转 讜讛讜讗 诪住驻专 '讗侄爪职讘旨址注' 讻讚讬 砖讬砖讬讙 诇讚注转 讘砖诇砖讛 讗诇讜 讜注诇 讝讛 讗诪专 讘转谞讗 讚讘讬 专讘讬 讬砖诪注讗诇 砖讛专讗讛 诇讜 讘讗爪讘注 诇专诪讜讝 注诇 砖诐 讗讛讜志讛 讛谞讝讻专 砖讛讜讗 谞拽专讗 讗爪讘注.
讜谞专讗讛 诇讬 砖诇砖讛 讗诇讜 砖讈职专指爪执讬诐 诪职谞讜止专指讛 讞止讚侄砖讈 专讗砖讬 转讬讘讜转 '砖讉指诪址讞' 讻讬 诪砖讛 专讘讬谞讜 注"讛 谞爪讟注专 讘转讞诇转诐 讜讗讞专 讻讱 砖诪讞 讘讛砖讙转诐 讜讬讚讬注转讜 讘讛诐 讜诇讻谉 讗诪专 诇讜 讗谞讻讬 讬讚注转讬讱 讘砖诐 专讗砖讬 转讬讘讜转 讘'讞讜讚砖 砖'专爪讬诐 诪'谞讜专讛 砖讞谞谞转讬讱 讚注转 讘讛诐 诇讛砖讬讙诐.



专执讘旨讜止谞讜止 砖讈侄诇 注讜止诇指诐, 诪执讬 诪职注址讻旨值讘 注址诇 讬指讚职讱指. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讘讞讬讬 讝"诇 讛讟注诐 砖诇讗 谞讻转讘 讘住驻专 转讜专讛 谞拽讜讚讜转 讻讚讬 砖谞讜讻诇 诇讚专讜砖 讛诪拽专讗讜转 讘讻诪讛 驻谞讬诐 注诇 讬讚讬 砖讬谞讜讬 拽专讬讗转诐 讘谞拽讜讚讜转 砖讜谞讜转 注讬讬谉 砖诐. 讜诇讻谉 讻砖专讗讛 讘诪专讗讛 讛谞讘讜讗讛 砖谞讚诪讛 诇讜 砖讻讜转讘 转讙讬谉 讜诇讗 讬讜转专 讗诪专 诇讜 '诪执讬 诪职注址讻旨值讘 注址诇 讬指讚职讱指' 砖诇讗 转讻转讜讘 讬讜转专 诪谉 讛转讙讬谉 讜诇讗 转讻转讜讘 谞拽讜讚讜转 讙诐 讻谉? 讜讛砖讬讘 诇讜 '注指转执讬讚 讗侄讞指讚 诇址注植诪止讚 诇执讚职专止砖讈 注址诇 讻旨指诇 拽讜止抓 讜职拽讜止抓 转旨执诇旨值讬 转旨执诇旨执讬诐 砖讈侄诇 讛植诇指讻讜止转' 讜讗诐 谞拽讜讚讜转 诇讗 讬讜讻诇 诇讛专讘讜转 讚专砖讜转讬讜 讻讬 讛谞拽讜讚讜转 讗讬谉 注讜砖讬谉 讗诇讗 驻谞讬诐 讗讞讚.
讗讜 讬讜讘谉 讘住"讚 专讗讛 砖诇讗 讛讬讛 注讜砖讛 诇讻诇 讗讜转讬讜转 讗诇讗 专拽 诇砖注讟谞"讝 讙"抓 讜诇讘讚"拽 讞讬"讛 讜诇讗 诇砖讗专 讜诇讻谉 讗诪专 诇讜 '诪执讬 诪职注址讻旨值讘 注址诇 讬指讚职讱指' 砖诇讗 转注砖讛 诇讻诇 讛讗讜转讬讜转 讜讛砖讬讘 注指转执讬讚 讗侄讞指讚 诇执讚职专止砖讈 注址诇 讻旨指诇 拽讜止抓 讜职拽讜止抓 转旨执诇旨值讬 转旨执诇旨执讬诐 砖讈侄诇 讛植诇指讻讜止转 讜讻讜' 讜讗谞讬 谞讜转谉 讛转讙讬谉 讻驻讬 讛讚专砖讜转 讛砖讬讬讻讬诐 诇讛诐.
讗讜 讬讜讘谉 讛讜讗 讞砖讘 砖住讜讚 讛转讙讬谉 诇讗 讬砖讬讙讜 讛转讞转讜谞讬诐 讜讛诇讜讗讬 砖讬砖讬讙讜 讛讗讜转讬讜转 '讜旨诪执讬 诪职注址讻旨值讘 注址诇 讬指讚职讱指' 诇转转 讗转 讛转讙讬谉 讗祝 注诇 驻讬 砖讗讬谉 讛转讞转讜谞讬诐 诪砖讬讙讬诐 讗讜转诐 讜讛砖讬讘 诇讜 '注指转执讬讚 讗侄讞指讚 诇址注植诪止讚' 讜讝讛 讬砖讬讙 讙诐 讛谞拽讜讚讜转 讜讬讜转专.





诪专讗讬转 讛注讬谉

诪谞讜专讛 专"讞 砖专爪讬诐. 讚讜专砖讬 专砖讜诪讜转 讗诪专讜 讛诐 专"转 诪砖讛 诪谞讜专讛 砖专爪讬诐 讛讞讚砖:



讬砖 诇讱 讗讚诐 讻讝讛 讜讗转讛 谞讜转谉 转讜专讛 注诇 讬讚讬. 讗驻砖专 诇讜诪专 讘诪"砖 讙讜专讬 讛讗专"讬 讝"诇 砖讛讬讛 谞讬爪讜抓 讬注拽讘 讗讘讬谞讜 注"讛 讜专诪讜讝 讘砖诪讜 注拽讬讘讗 讗讜转讬讜转 讬注拽讘 讜讗' 讗讘讬谞讜. 讜讗诪专讜 专讝"诇 讻讬 诇讬注拽讘 讗注"讛 谞讬转谞讛 转讜专讛 讗诇讗 砖诇讗 讛讬讛 讘驻专住讜诐 讜讻诪"砖 讛专讘 诪讛专"讬 讞讗讙讬"讝 讝"诇 诪砖诐 专讝"诇 讜讗"讻 专讘讬 注拽讬讘讗 砖讛讜讗 谞讬爪讜抓 讬注拽讘 讗注"讛 诇讜 谞讗讛 诇讬转谉 注"讬 讛转讜专讛 讘驻专住讜诐 讜讘驻转讞 注讬谞讬诐 讻转讘转讬 诪砖诐 诪讛专讞"讜 砖讛讬讛 诪砖专砖 讬砖砖讻专 注"砖 讜砖诐 讻转讘转讬 讘诪"砖 专讘讬谞讜 讛讗专"讬 讝"诇 讚诇专讘讬 注拽讬讘讗 谞讙诇讛 砖注专 讛谉' 诪讛 砖诇讗 谞讙诇讛 诇诪砖讛 专讘讬谞讜 注"砖. 讜讻转讘 讛讙讗讜谉 讛讞住讬讚 诪讛专"讗 诪拽专讗拽讗 讝"诇 讘住' 诪注砖讛 专拽讞 讚讬"诪 讛讬转讛 诪住讟专讗 讚讬讜讘诇讗 诪住讟专讗 讚讬讬拽讗 注"讬 诪"讟 砖注专讬诐 讻讬 讻谉 诪砖讛 专讘讬谞讜 注"讛 诇讗 讛砖讬讙 讗诇讗 诪"讟 砖注专讬诐. 讜讛讬讛 拽"诇 讚讘讝讛专 讜讘转拽讜谞讬诐 讗诪专讜 讚谉' 驻注诪讬诐 讛讜讝讻专讜 讬爪"诪 讘转讜专讛 诇专诪讜讝 砖讬爪讗讜 讘讻讞 谉' 砖注专讬 讘讬谞讛 讜诇驻讬 讛讗诪讜专 讛讬讛 讘诪"讟 砖注专讬诐 讜讛讙诐 讚讬砖 诇讬砖讘 注讜讚 谞转讬砖讘 诇讬 讛讚讘专 讛讟讘 讘诪讛 砖诪爪讗转讬 讘讻转讘讬 注讬专 讜拽讚讬砖 诪讛专"专 讬注拽讘 爪诪讞 讝"诇 讚砖注专 讛谉' 讬砖 讘讜 谉' 砖注专讬诐 讜诪砖讛 专讘讬谞讜 注"讛 讛讬讛 讬讜讚注 拽爪转 诪砖注专 讛谉' 讗诇讗 讚专讘讬 注拽讬讘讗 讬讚注 讻诇讜 讝讛转"讚 讜诇驻"讝 谞转讬砖讘 讛讟讘 讚讙诐 诪砖注专 讛谉' 讛讬讛 讬讜讚注 拽爪转 诪砖讛 专讘讬谞讜 注"讛 讜讬"诪 讛讬讛 讙"讻 讘诪"讟 讜拽爪转 诪砖注专 讛谉' 讜诇讛讻讬 讛讜讝讻专 谉' 驻注诪讬诐 讬"诪 讚讛讗 诪讬讛讗 讛讬讛 诪砖注专 讛谉' 讜诪"诪 讛讬讛 诪住讟专讗 讚讬讜讘诇讗 讚专讜讘 砖注专 讛谉' 诇讗 谞转讙诇讛 诇诪砖讛 专讘讬谞讜 注"讛 讜讘讝讛 驻讬专砖转讬 讘注谞讬讜转讬 诪砖讝"诇 讛谉 讻诇 讬拽专 专讗转讛 注讬谞讜 讝讛 专讘讬 注拽讬讘讗 专诪讝 讛谉 讻诇 专"转 讛砖注专讬诐 谉' 讻诇 讙讬诪讟专讬讗 谉' 驻讬专讜砖 讛砖注专讬诐 谉' 讻诇 砖注专 讛谉' 讬拽专 砖讛讜讗 讬拽专 专讗转讛 注讬谞讜 讝讛 专讘讬 注拽讬讘讗 讜讬砖 诇专诪讜讝 专讗转讛 注讬谞讜. 专"转 专讘讬 注拽讬讘讗. 讙诐 注讬谞讜 专"转 讜讛讜讗 注拽讬讘讗 谉' 讬讜住祝:





驻转讞 注讬谞讬诐

砖讬专讚讜 诪注砖讬讛 诪诪拽讜诐 讟讛专讛. 讙讜专讬 讛讗专"讬 讝"诇 讻转讘讜 砖讻诇 注谞讬谞讬 讛诪谞讜专讛 专讜诪讝讬诐 诇转讜专讛 讜讗驻砖专 讘诪"砖 讘讝讛专 讜讻转讘讬 讛讗专讬讝"诇 讚讛转讜专讛 谞转谞讛 诇谞讜 诪讘专讬讗讛 讜讝讛 专诪讝 诪拽讜诐 讟讛专讛 讜诇讗 诪诪拽讜诐 拽讚讜砖讛 讗爪讬诇讜转 讜讗"砖 讛讛讬"讘:





砖注专讬 转讜专转 讘讘诇

(讻讟 住注"讗) 讗诪专 讗砖讬讗谉 讘专 谞讚讘讱 诪砖诪讬讛 讚专讘 讬讛讜讚讛 谞讬拽讘 转讜讻讜 讜讻讜'.鈥斪ㄗ�"讬 讻转讘 讘' 驻讬专讜砖讬诐, 讜讛专讗"砖 讛住讻讬诐 诇驻讬' 讗', 讗讘诇 诪专讚讻讬 讛住讻讬诐 诇驻讬' 讘', 讜讻谉 注讬拽专, 砖讻"讛 讘讬专讜砖诇诪讬 诪讙讬诇讛 驻"讗 讛讬"讗 [注讗 注"讙] 讘砖诐 讗砖讬讬讗谉 讘专 谞讬讚讘讛 (注"砖).

